આગ્રા: પ્રધાનમંત્રી નરેન્દ્ર મોદી આગ્રા પહોંચી ગયા છે. તેમણે આગ્રા પહોંચીને સૌથી પહેલા ગ્રામીણ આવાસ યોજનાના લાભાર્થીઓ સાથે મુલાકાત કરી. ત્યારબાદ આ યોજનાનું વિધિસર ઉદઘાટન કર્યું. તેમણે 5 લાભાર્થીઓને પોતે આવાસ ફાળવણીનું પત્ર સોંપ્યું. બટન દબાવીને મથુરા પલવલ ચોથી લાઇન પરિયોજનાનો પાયો નાંખ્યો. તેમણે પ્રધાનમંત્રી આવાસ યોજના અને ગ્રામીણ આવાસ યોજનાનું પણ ઉદઘાટન કર્યું. આગ્રાના કોઠી મીના બજાર મેદાનમાં પ્રધાનમંત્રઈની રેલી શરૂ થઇ છે. પ્રધાનમંત્રી મોદી આજે આગ્રામાં પરીવર્તન રેલીને સંબોધિત કરવા આવ્યા છે. આ રેલીના બહાને વિધાનસભા ચૂંટણીના દાવેદારોની ઓળખ પણ થઇ રહી છે. રેલી માટે 20 વિધાનસભા ક્ષેત્રોની ભીડ લાગેલી છે.